Fansen i sjokk etter angrepet
Natt til onsdag denne uken røk Hollywood-skuespilleren Orlando Bloom (37) og popstjernen Justin Bieber (20) i tottene på hverandre på en tettpakket restaurant på Ibiza. Hendelsen ble filmet, og i videoen ser man tydelig Bloom angripe popstjernen. Den eksklusiveVGTV-videoen er sett hele 566 468 ganger, publisert på verdens største kjendisnettsted TMZ og spredt som ild i tørt gress på sosiale medier - Twitter koker og Biebers trofaste fans er sjokkert. De kan ikke fatte og begripe hvordan Bloom kan angripe idolet deres: Wtf orlando bloom punched justin ! how dare he did that ! #MTVHottest Justin Bieber #BestFandom2014 Beliebers - Justin please (@mybelieberlyf)30.07.14, 03:30 En annen fans mener de som hyller Blooms oppførsel er patetiske: you are pathetic and disgusting if you praise Orlando Bloom for punching Justin - Yo mom (@DATBIEBERSTYLE)30.07.14, 03:28 Mens en tredje omtaler Blooms oppførsel som umoden og lite respektfull: Justin deserves more respect than Orlando Bloom, right now. Bloom was also immature and disrespectful to the other people present. - Mara (@bievbeer)30.07.14, 03:28Chioma Anugweje, «Belieber» og journalist på underholdningsnettstedet 730.no, forteller til VG at hun tror fansen reagerer så sterkt fordi de alltid vil tro det beste om Bieber. - Folk er sjokkert over at han har havnet i en offentlig feide. De er nok lei av alt det negative fokuset rundt idolet sitt, og trodde vel Bieber skulle sole seg lenger i glansen han fikk i forbindelse Young Hollywood Awards denne uken der han ble hyllet for sitt veldedighetsarbeid. Det er synd dette dramaet finner sted i det offentlige rom, sier hun. Bieber får ikke bare støtte i sosiale medier. Flere mener tenåringsidolet får som fortjent, særlig etter han i går fortsatte å yppe med Hollywood-skuespilleren ved å legge ut et trist bilde av ham Instagram. Anugweje tror ikke Bieber er ferdig med krangelen. - Det er tydelig at denne feiden stikker dypt, og at han ikke er ferdig med den. Denne krangelen skal Bloom være glad for at han får - det gir han oppmerksomhet han ikke har hatt på lenge, sier hun, og legger til: - Hvis ryktene bak opptrinnet stemmer, synes jeg imidlertid at Bieber burde holde seg for god til å slenge med leppa.Det er foreløpig ikke avklart hva rivaliseringen mellom de to kommer av, men flere amerikanske medier hevder det er et langvarig kjærlighetsdrama som er bakgrunnen for bråket: I 2012, før ekteskapet mellom Bloom og modellen Miranda Kerr (31) tok slutt, skal Bieber angivelig ha blitt observert med modellen etter et Victoria's Secret-show. Bloom på sin side skal ha blitt sett på fest sammen med Biebers av og på-kjæreste, Selena Gomez (22), i Los Angeles i april. Onsdag postet Justin Bieber ifølge Hollywood Life flere bilder på Instagram av seg selv sammen med Kerr i forbindelse med Victoria's Secret-visningen, men bildene er nå slettet fra profilen hans. Ifølge vitner skal Bieber like før slaget mot Bloom ha ropt: «What's up bitch?», skriver blant annet Daily Mail.
Tenåringsidolets krangel med skuespiller Orlando Bloom har fått fansen til å rase i sosiale medier. fått fansen til å rase i sosiale medier.